**NOTĂ INFORMATIVĂ**

***la proiectul hotărîrii Guvernului „Cu privire la aprobarea Regulamentului privind organizarea şi funcţionarea Agenției pentru Protecția Consumatorilor și Supraveghere Pieței”***

**1. Temei pentru elaborare**

În scopul atingerii unui nivel înalt al eficienței controlului de stat asupra activității de întreprinzător, precum și micșorarea impactului asupra mediului de afaceri, și întru executarea prevederilor Legii nr. 230 din 23 septembrie 2016 pentru modificarea și completarea unor acte legislative, în special la Legea nr.131 privind controlul de stat al activității de întreprinzător prin care a fost instituit un cadru instituțional de control nou, inclusiv în conformitate cu prevederile Legii nr.185 din 21 septembrie 2017 pentru modificarea și completarea unor acte legislative, Ministerul Economiei și Infrastructurii vine cu propunerea reorganizării Agenției pentru Protecția Consumatorilor în Agenția pentru Protecția Consumatorilor și Supravegherea Pieței (*în continuare - APCSP*).

Proiectul hotărîrii Guvernului „Cu privire la aprobarea Regulamentului privind organizarea și funcționarea Agenției pentru Protecția Consumatorilor și Supravegherea Pieței (*în continuare - proiectul HG*) este elaborat în vederea executării prevederilor Legii nr. 230 din 23 septembrie 2016, Legii nr.185 din 21 septembrie 2017 și ale Hotărîrii Guvernului nr.888 din 01.11.2017 „Cu privire la reorganizarea unor persoane juridice”.

**2. Scopul elaborării**

Proiectul HG este elaborat în scopul atingerii obiectivului general al reformei administrației publice de creare a instituțiilor de control, profesioniste, în corespundere cu necesitățile și așteptările cetățenilor şi cele ale entităților sociale și economice.

**3. Principalele prevederi ale proiectului**

Proiectul HG prevede crearea Agenției pentru Protecția Consumatorilor și Supraveghere Pieței în subordinea Ministerului Economiei și Infrastructurii, în baza reorganizării Agenției pentru Protecția Consumatorilor cu transferarea unor competențe din domeniul serviciilor turistice de la Agenția Turismului și din domeniul siguranței ocupaționale de la Inspectoratul de Stat al Muncii.

Astfel, Agenția pentru Protecția Consumatorilor și Supraveghere Pieței urmează să devină instituția responsabilă de implementarea politicii statului în următoarele domenii:

1. *protecția drepturilor consumatorilor;*
2. *supravegherea pieței produselor nealimentare şi conformitatea serviciilor prestate (inclusiv turistice);*
3. *supravegherea metrologică;*
4. *siguranța ocupațională;*
5. *jocuri de noroc.*

Proiectul Regulamentului APCSP prevede stabilirea misiunii, funcțiilor de bază, atribuțiilor principale și drepturilor generale ale acesteia.

Urmare reorganizării, conducătorul APCSP va fi asistat de către doi directori adjuncți, care vor asigura realizarea legăturilor funcționale dintre conducerea APCSP și șefii direcțiilor pe domeniile de activitate atribuite.

Suplimentar, proiectul HG conține listele actelor normative care urmează a fi modificate / completate pentru aducerea în concordanță a prevederilor acestora cu rigorile recente în vigoare, precum și actele a căror prevederi sunt perimate sau contravin prevederilor actualizate și urmează a fi abrogate.

**4. Măsuri instituționale și organizaționale pe care le implică actul elaborat**

Proiectul HG prevede crearea unei instituții noi în baza reorganizării Agenției pentru Protecția Consumatorilor, cu preluarea competențelor de control serviciilor turistice, jocuri de noroc, precum și atribuții privind siguranța ocupațională, cu un efectiv limită stabilit în număr de 77 unități de personal.

**5. Impactul proiectului**

**Proiectul hotărîrii de Guvern în speță urmărește atingerea scopului general al reformei organelor de control și anume,** comasarea organelor de control după domeniile specifice și tipurile de riscuri, cu o transparență a planurilor anuale de controale, criteriilor de risc stabilite, cu un proces continuu de analiză și evaluare a riscurilor, fiind excluse chiar cele mai mici dublări a ariilor de competență.

Suplimentar impactul proiectului va putea fi perceput ca urmare a eficientizării activității instituției reorganizate**.**

**6.** **Fundamentarea economico-financiară**

Implementarea acestui proiect nu necesită alocarea resurselor financiare suplimentare de la bugetul de stat.

Totodată, instituțiile vizate în procesul de reorganizare va asigura trecerea unităților de personal concomitent cu bugetul calculat pentru funcționarea unităților respective.

**7. Avizarea şi consultarea proiectului**

Proiectul HG urmează a fi consultat și avizat cu instituțiile publice de resort în conformitate cu prevederile Legii nr.317-XV din 18.07.2003 privind actele normative ale Guvernului și ale altor autorități ale administrației publice centrale și locale.

În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul va putea fi accesat pe pagina web oficială a Ministerului Economiei (compartimentul *„Transparența”*, directoriul *Transparență decizională/Anunțuri privind consultările publice”*), și pe portalul guvernamental particip.gov.md.

**Secretar de Stat Iuliana DRĂGĂLIN**